El dia 16 de març serà no lectiu a canvi d'acabar el curs un dia més tard
09 de novembre 2022

La Direcció Territorial d'Educació, Cultura i Esport de València va dictar la resolució per la qual es van autoritzar com a dies festius el passat dia 31 d'octubre i els pròxims dies 9 de desembre de 2022 i 17 de març de 2023, a efectes escolars del calendari escolar per al curs acadèmic 2022-2023, tal com va sol·licitar l'Ajuntament de Sagunt per acord del Consell Escolar Municipal, en sessió ordinària celebrada el 27 de juny de 2022.

D'altra banda, mitjançant la resolució del Director General de Centres Docents, s'ha autoritzat també, la modificació del calendari escolar del curs 2022-2023 en la localitat de Sagunt, com també va acordar proposar el Consell Escolar Municipal, segons la qual el dia 16 de març de 2023 queda com a dia no lectiu, donada l'àmplia tradició fallera de la localitat, a canvi de finalitzar un dia més tard el curs escolar per a tots els nivells educatius. La qual cosa es considera una circumstància excepcional als efectes determinats a la disposició citada.

Al final, la Direcció General de Centres Docents ha autoritzat la modificació del calendari escolar del curs 2022-2023 per a la localitat de Sagunt, declarant així no lectiu el dia 16 de març de 2023 per a tots els nivells educatius i sí lectiu el dia 22 de juny de 2023 per a Educació Infantil, Educació Primària, Educació Secundària Obligatòria, Batxillerat i Formació Professional i idiomes. En este sentit, es declara lectiu el dia 19 de juny de 2023 per a Formació de Persones Adultes, Ensenyaments Artístics Elementals i Professionals de Música.

Josep Manuel Tarazona ha explicat que «**finalment, la Conselleria mitjançant Serveis Territorials i la Direcció General de Centres Docents, ha autoritzat els dies que el consell Escolar Municipal havia demanat relatiu als dies no lectius en la nostra localitat. Agraïm la diligència de la Conselleria, a l'hora de fer estes gestions**».

Per a més informació es pot consultar el següent enllaç: [https://aytosagunto.es/va/ajuntament/arees-i-serveis/cultura-i-educacio/educacio/calendari-escolar-2022-2023/](https://aytosagunto.es/va/ajuntament/arees-i-serveis/cultura-i-educacio/educacio/calendari-escolar-2022-2023/)

![](/media/cr0jtdxq/c_calendariescolar-2022-11-09.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/el-dia-16-de-marc-sera-no-lectiu-a-canvi-d-acabar-el-curs-un-dia-mes-tard/ "Facebook")
*   [](http://twitter.com/share?url=https://aytosagunto.es/va/actualitat/el-dia-16-de-marc-sera-no-lectiu-a-canvi-d-acabar-el-curs-un-dia-mes-tard/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-dia-16-de-marc-sera-no-lectiu-a-canvi-d-acabar-el-curs-un-dia-mes-tard/ "Linked In")
*   [](mailto:?body=https://aytosagunto.es/va/actualitat/el-dia-16-de-marc-sera-no-lectiu-a-canvi-d-acabar-el-curs-un-dia-mes-tard/)